gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3796, del 19-07-2000 (2000/5693)

Informació pública del projecte d'urbanització UE 7.13.
-------------------------------------------------------

### Dades del document

Número de DOGV
:   3796

Data del DOGV
:   19-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5693


Organisme emissor
:   Ajuntament de Torrent

Tipus de document
:   Anunci

Informació pública del projecte d'urbanització UE 7.13. [2000/Q5693]
  
En compliment del Decret d'Alcaldia número 1.701, de data 26 de juny de 2000, i de conformitat amb el que s'estableix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, pel termini de 20 dies, el projecte d'urbanització de la unitat d'execució 7.13 (carrers de Perú, d'Ademús i del Camí dels Cànters) redactat per l'arquitecte José Vicente Meseguer Martínez, a l'efecte que durant aquest període s'hi puguen formular al·legacions.
  
Durant aquest període, qualsevol persona interessada podrà consultar l'expedient al Servei d'Urbanisme, Obres i Medi Ambient d'aquest ajuntament (planta quarta), situat al carrer de Ramón y Cajal, número 1, de Torrent, en horari de 08.00 hores a 15.00 hores.
Diari Oficial de la Generalitat Valenciana


Sumari del DOGV 3751, del 17-05-2000 (2000/3723)

Informació pública de la proposta d'alternativa tècnica de programa per a l'execució de l'actuació integrada del pla parcial del sector 4 del Pla General d'Ordenació Urbana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3751

Data del DOGV
:   17-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3723


Organisme emissor
:   Ajuntament d'Oliva

Tipus de document
:   Anunci

Informació pública de la proposta d'alternativa tècnica de programa per a l'execució de l'actuació integrada del pla parcial del sector 4 del Pla General d'Ordenació Urbana. [2000/A3723]
  
El senyor José Just Monzó, en representació de Construcciones Just, SA, ha presentat a l'Ajuntament d'Oliva una proposta d'alternativa tècnica de programa per a l'execució de l'actuació integrada del pla parcial del sector 4 del Pla General d'Ordenació Urbana, que inclou un projecte de modificació puntual i un pla parcial i avantprojecte d'urbanització.
  
De conformitat amb el que disposen els articles 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant aquest anunci:
  
Primer
  
Se sotmet a informació pública, durant el termini de 20 dies comptadors a partir de l'endemà de la publicació d'aquest anunci en el Diari Oficial de la Generalitat Valenciana, la proposta d'alternativa tècnica de programa presentada.
  
Segon
  
Durant el període d'informació pública podran presentar-se a l'Ajuntament al·legacions i alternatives tècniques a la proposta presentada i, quan finalitze, les persones interessades, en ser seleccionades com a adjudicatàries del programa, podran presentar al·legacions juridicoeconòmiques, en plica tancada, dins dels cinc dies següents a l'acabament del termini anterior de 20 dies. Aquestes proposicions juridicoeconòmiques inclouran les determinacions especificades en els apartats C) i D) de l'article 32 de la Llei 6/1994.
  
Tercer
  
Transcorreguts els terminis anteriors i en vista de la documentació presentada, l'Ajuntament aprovarà el programa per a l'execució de l'actuació integrada del pla parcial del sector 4. En el mateix acte es podrà acordar l'adjudicació d'un programa a favor de la persona que haguera formulat la proposició juridicoeconòmica i assumit l'alternativa tècnica més adequada per a executar l'actuació, tal com disposa l'article 47 de la Llei Reguladora de l'Activitat Urbanística, de la Generalitat Valenciana.
  
L'aprovació del programa tindrà caràcter provisional si en aqueixa data no s'ha obtingut la cèdula d'urbanització o l'aprovació de l'homologació, si fóra legalment exigible.
Diari Oficial de la Generalitat Valenciana


Sumari del DOGV 3892, del 05-12-2000 (2000/9497)

Informació pública de les bases que han de regir les proves selectives per a la provisió en propietat, mitjançant concurs oposició restringida, d'una plaça d'administratiu, d'administració general.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/9497


Data del document
:   08-11-2000

Organisme emissor
:   Ajuntament de l'Eliana

Tipus de document
:   Convocatòria

Descriptors 

:   * Eliana, l'
    * concurs administratiu
    * administració local
    * professió administrativa

Informació pública de les bases que han de regir les proves selectives per a la provisió en propietat, mitjançant concurs oposició restringida, d'una plaça d'administratiu, d'administració general. [2000/Q9497]
  
En el Butlletí Oficial de la Província de València número 266, de data 8 de novembre de 2000, estan publicades les bases que han de regir les proves selectives per a la provisió en propietat, mitjançant concurs oposició restringida, d'una plaça d'administratiu, d'administració general, vacant a la plantilla de funcionaris d'aquesta corporació.
  
El termini de presentació d'instàncies serà de 20 dies hàbils, comptadors des de l'endemà de la publicació d'aquest anunci en el Boletín Oficial del Estado.
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 3865, del 26-10-2000 (2000/8563)

DECRET 162/2000, de 24 d'octubre, del Govern Valencià, pel qual es nomena subsecretari de l'Oficina de Ciència i Tecnologia del Govern Valencià, de la Presidència de la Generalitat Valenciana, el senyor Javier Quesada Ibáñez.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3865

Data del DOGV
:   26-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8563


Data del document
:   24-10-2000

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 162/2000, de 24 d'octubre, del Govern Valencià, pel qual es nomena subsecretari de l'Oficina de Ciència i Tecnologia del Govern Valencià, de la Presidència de la Generalitat Valenciana, el senyor Javier Quesada Ibáñez. [2000/M8563]
  
En virtut del que disposen els articles 21.a), 35.b) i 40 de la Llei de la Generalitat Valenciana 5/1983, de 30 de desembre, i a proposta del seu president, el Govern Valencià, en la reunió del dia 24 d'octubre de 2000, acorda nomenar subsecretari de l'Oficina de Ciència i Tecnologia del Govern Valencià, de la Presidència de la Generalitat Valenciana, el senyor Javier Quesada Ibáñez.
  
Aquest decret tindrà efectes a partir del dia de la seua aprovació.
  
València, 24 d'octubre de 2000
  
El president de la Generalitat Valenciana,
Diari Oficial de la Generalitat Valenciana


Sumari del DOGV 3790, del 11-07-2000 (2000/5209)

RESOLUCIÓ de 18 de febrer de 2000, de la Universitat Politècnica de València, per la qual nomena la senyora Valeriana Naranjo Ornedo professora titular d'escola universitària de l'àrea de coneixement Teoria del Senyal i Comunicacions, adscrita al Departament de Comunicacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3790

Data del DOGV
:   11-07-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/5209


Organisme emissor
:   Universitat Politècnica de València

Tipus de document
:   Resolució

RESOLUCIÓ de 18 de febrer de 2000, de la Universitat Politècnica de València, per la qual nomena la senyora Valeriana Naranjo Ornedo professora titular d'escola universitària de l'àrea de coneixement Teoria del Senyal i Comunicacions, adscrita al Departament de Comunicacions. [2000/Q5209]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de juny de 1999, d'aquesta universitat, plaça número 68/1999, codi 1761, Boletín Oficial del Estado de 28 de juny de 1999, i presentada per part de la persona interessada la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar la senyora Valeriana Naranjo Ornedo, amb el document nacional d'identitat número 82763214, professora titular d'escola universitària de la Universitat Politècnica de València, de l'àrea de coneixement Teoria del Senyal i Comunicacions, adscrita al Departament de Comunicacions.
  
València, 18 de febrer de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3715, del 23-03-2000 (2000/2229)

RESOLUCIÓ de 20 de març del 2000, de la Direcció General per als Recursos Humans i Econòmics, per la qual se cita les persones interessades en el procediment abreujat número 102/2000.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3715

Data del DOGV
:   23-03-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/2229


Organisme emissor
:   Conselleria de Sanitat

Tipus de document
:   Resolució

RESOLUCIÓ de 20 de març del 2000, de la Direcció General per als Recursos Humans i Econòmics, per la qual se cita les persones interessades en el procediment abreujat número 102/2000. [2000/M2229]
  
El Jutjat Contenciós Administratiu número 6 de València ha reclamat a aquesta unitat administrativa l'expedient referent al procediment que es descriu:
  
Recurrents: Víctor José Gómez-Cambronero López i Emilio Villanueva García.
  
Persones interessades: els participants en el concurs oposició per a la provisió de vacants de personal facultatiu especialista d'àrea d'institucions sanitàries de la Conselleria de Sanitat, convocat per la Resolució de 8 d'abril de 1999 de la Direcció General de Recursos Humans (DOGV de data 23 d'abril de 1999).
  
Assumpte: recurs contenciós administratiu interposat contra la Resolució de 8 d'abril de 1999 d'aquesta direcció general sobre la convocatòria de concurs oposició per a la provisió de vacants de personal facultatiu especialista d'àrea d'institucions sanitàries de la Conselleria de Sanitat, publicada en el Diari Oficial de la Generalitat Valenciana de data 23 d'abril de 1999.
  
Referència del tribunal: procediment abreujat número 102/2000.
  
Segons que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, se cita les persones interessades en el procediment descrit perquè puguen comparéixer en les actuacions judicials i personar-s'hi en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, hi compareix en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3677, del 31-01-2000 (2000/653)

Informació pública de la suspensió de l’atorgament de llicències de parcel·lació de terrenys, edificació i enderrocament dins l’àrea de reforma interior de la torre delimitada pel Pla General d’Ordenació Urbana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3677

Data del DOGV
:   31-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/653


Organisme emissor
:   Ajuntament d'Almussafes

Tipus de document
:   Anunci

Informació pública de la suspensió de l'atorgament de llicències de parcel·lació de terrenys, edificació i enderrocament dins l'àrea de reforma interior de la torre delimitada pel Pla General d'Ordenació Urbana. [2000/M653]
  
L'ajuntament en ple, en sessió ordinària duta a terme el dia 13 de gener de 2000, acordà suspendre l'atorgament de llicències de parcel·lació de terrenys, edificació i enderrocament dins l'àrea de reforma interior de la torre delimitada pel Pla General d'Ordenació Urbana (plànol d'ordenació núm. 18), que comprén un perímetre acotat pels següents carrers: Metge Bosch, Sant Cristòfol, Pontet, Castell, plaça Major i part de l'avinguda d'Algemesí.
  
La suspensió de llicències tindrà una durada d'un any des de la publicació del present anunci.
  
El que es fa públic de conformitat amb allò que disposa l'article 57.1.A) de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3850, del 04-10-2000 (2000/7996)

CORRECCIÓ d'errades de l'Ordre de 12 de setembre de 2000, de la Conselleria d'Obres Públiques, Urbanisme i Transports, per la qual es convoquen aspirants a la borsa de becaris d'Informàtica o Telecomunicacions.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3850

Data del DOGV
:   04-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7996


Data del document
:   04-10-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Correcció d'errades

Correcció d'errades

 Descriptors 

:   * assignació per estudis
    * ajuda pública
    * professió tècnica
    * suport econòmic
    * professió de la informàtica
    * telecomunicació

CORRECCIÓ d'errades de l'Ordre de 12 de setembre de 2000, de la Conselleria d'Obres Públiques, Urbanisme i Transports, per la qual es convoquen aspirants a la borsa de becaris d'Informàtica o Telecomunicacions. [2000/7996]
Diari Oficial de la Generalitat Valenciana


Sumari del DOGV 3874, del 09-11-2000 (2000/8542)

Notificació als interessats de la resolució d'expedient administratiu de desnonament, per falta de pagament.
------------------------------------------------------------------------------------------------------------

### Dades del document

Número de DOGV
:   3874

Data del DOGV
:   09-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8542


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la resolució d'expedient administratiu de desnonament, per falta de pagament. [2000/M8542]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica als interessats que s'esmenten, la resolució de desnonament administratiu per falta de pagament.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, en l'avinguda de la Plata, número 50, baix, de València, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DAFP-195/1999
  
Codi de l'habitatge: 4960186895
  
Adreça: Albal, nº 3, pta.19
  
Població: Paterna
  
Adjudicatari: Pedro Fernández Fernández
  
Règim de cessió: arrendament
  
Data resolució:12.01.2000
  
Expedient: V-DAFP-128/1998
  
Codi de l'habitatge: 2243912098
  
Adreça: Foios, nº 5, pta. 6ª
  
Població: Paterna
  
Adjudicatari: Armando Escudero Montoya
  
Règim de cessió: arrendament
  
Data Resolució:19.05.1998
  
Expedient: V-DAFP-146/1998
  
Codi de l'habitatge: 5951091511
  
Adreça: Alboraia, nº 6, pta.16
  
Població: Paterna
  
Adjudicatari: Mª Antonia López Mifsud.
  
Règim de cessió: arrendament
  
Data resolució:19.05.1998
  
Expedient: V-DAFP-175/1998
  
Codi de l'habitatge: 5711302847
  
Adreça: Llaurí, nº 6, pta.13
  
Població: Paterna
  
Adjudicatari: Juan José Herrero Jiménez.
  
Règim de cessió: arrendament
  
Data resolució:19.05.1998
Diari Oficial de la Generalitat Valenciana


Sumari del DOGV 3664, del 12-01-2000 (1999/10339)

Rotlle d'apel·lació número 261/1999. Cèdula de notificació.
-----------------------------------------------------------

### Dades del document

Número de DOGV
:   3664

Data del DOGV
:   12-01-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/10140


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 261/1999. Cèdula de notificació. [1999/S10689]
  
La Secció Sisena de l'Audiència Provincial de València, ha dictat en el rotlle d'apel·lació número 261/1999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 1059
  
- President: Vicente Ortega Llorca.
  
- Magistrats:
  
· Rafael Sempere Doménech
  
· Purificación Martorell Zulueta.
  
València, 30 de setembre de 1999
  
La Secció Sisena de l'Audiència Provincial de València, integrada pels senyors anotats al marge, ha vist aquest recurs d'apel·lació en ambdós efectes, interposat contra la sentència de data 23 de febrer de 1999, recaiguda en les actuacions de judici de menor quantia número 452 de 1998, tramitats pel Jutjat de Primera Instància número 20 de València.
  
Han sigut parts en el recurs, com a apel·lant, la demandant Tierras del Realón, SA, i, com a apel·lada, la demandada Sociedad de Agricultores de la Vega de Valencia, SA.
  
Ha sigut ponent el president del tribunal.
  
En nom del Rei, i per l'autoritat que ens confereix la Constitució aprovada pel poble espanyol.
  
Decisió
  
1. Desestimar el recurs interposat per Tierras del Realón, SA.
  
2. Confirmar la sentència impugnada.
  
3. Imposar a la recurrent les costes d'aquesta alçada.
  
I quan pertoque, amb un certificat d'aquesta sentència, retorneu les actuacions originals al jutjat de procedència per a la seua execució i compliment.
  
Aquesta és la nostra sentència, que pronunciem, manem i firmem.
  
Cal recurs de cassació a interposar en el termini de 10 dies davant aquesta Secció.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda.
Diari Oficial de la Generalitat Valenciana


Sumari del DOGV 3670, del 20-01-2000 (2000/99)

Informació pública de l'Ajuntament d'Oliva sobre el projecte d'urbanització de la unitat d'execució número 1, pla parcial del sector 15.
----------------------------------------------------------------------------------------------------------------------------------------

### Dades del document

Número de DOGV
:   3670

Data del DOGV
:   20-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/99


Organisme emissor
:   Ajuntament d'Oliva

Tipus de document
:   Anunci

Informació pública de l'Ajuntament d'Oliva sobre el projecte d'urbanització de la unitat d'execució número 1, pla parcial del sector 15. [2000/Q99]
  
L'Alcaldia, mitjançant la Resolució de data 27 de desembre de 1999, ha disposat sotmetre a informació pública el projecte d'urbanització de la unitat d'execució número 1, pla parcial del sector 15, Monges Clarisses, que presenta la mercantil Construcciones Just, SA, com a urbanitzador, i per un pressupost global de 221.410.029 pessetes.
  
De conformitat amb el que s'estableix en els articles 45 i següents i 53 de la Llei Valenciana 6/1994, de 15 de novembre, el projecte d'urbanització expressat se sotmet a informació pública, pel termini de 20 dies, comptadors des de l'endemà de la publicació de l'anunci en el Diari Oficial de la Generalitat Valenciana.
  
El projecte d'urbanització, la documentació tècnica i l'administrativa es troben exposats al Departament de Urbanisme de l'ajuntament, perquè les persones interessades els puguen examinar i consultar.
Diari Oficial de la Generalitat Valenciana


Sumari del DOGV 3858, del 17-10-2000 (2000/7933)

Ressenya de la Resolució del conseller d'Obres Públiques, Urbanisme i Transports, de 5 de maig de 2000, per la qual s'emet un informe favorable de la modificació de les Normes Subsidiàries de Llanera de Ranes, relativa a la reclassificació d'un sector industrial i la seua homologació, i s'aprova definitivament la modificació de les Normes Subsidiàries de Llanera de Ranes, relativa a la reclassificació d'un sector industrial i la seua homologació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3858

Data del DOGV
:   17-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7933


Data del document
:   05-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Llanera de Ranes
    * pla d'urbanisme

Ressenya de la Resolució del conseller d'Obres Públiques, Urbanisme i Transports, de 5 de maig de 2000, per la qual s'emet un informe favorable de la modificació de les Normes Subsidiàries de Llanera de Ranes, relativa a la reclassificació d'un sector industrial i la seua homologació, i s'aprova definitivament la modificació de les Normes Subsidiàries de Llanera de Ranes, relativa a la reclassificació d'un sector industrial i la seua homologació. [2000/M7933]
  
D'acord amb l'article 59.4b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica una ressenya de la Resolució del conseller d'Obres Públiques, Urbanisme i Transports, de 5 de maig de 2000, la qual s'ha publicat juntament amb les normes urbanístiques aprovades en el Butlletí Oficial de la Província de València número 223, de 19 de setembre de 2000.